b"\n_START_ARTICLE_\nPereant qui ante nos nostra dixerunt\n_START_PARAGRAPH_\nPereant qui ante nos nostra dixerunt (llat\xc3\xad) o en catal\xc3\xa0 que pereixin (o vagin al diable)  aquells que digueren abans de nosaltres el que an\xc3\xa0vem a dir \xc3\xa9s una locuci\xc3\xb3 llatina que Jeroni d'Estrid\xc3\xb3 va atribuir al seu professor Eli Donat, tot i que el poeta Terenci ja l'hauria utilitzada. Jeroni va escriure: Nihil est dictum, quod non sit dictum prius: unde praeceptor meus Donatus, cum istum versiculum exponeret, \xc2\xabpereant\xc2\xbb inquit \xc2\xabqui ante nos nostra dixerunt.\xc2\xbb Tradu\xc3\xaft: res no es diu que no s'hagi dit anteriorment, com el meu professor Donat va dir amb aquest proverbi: Que se'n vagin al diable, etc. _NEWLINE_Va esdevenir un proverbi per a indicar, amb cert humor, que alg\xc3\xba manlleva idees dels seus predecessors. S'utilitza quan alg\xc3\xba que pensa haver fet un treball original descobreix a posteriori que alg\xc3\xba altre ja havia dit o escrit el mateix. Persones acusades de plagi poden al\xc2\xb7legar que, en el moment de fomular el seu pensament, no eren conscients de la font anterior."